CELEX: 62011CN0502
Language: el
Date: 2011-09-30 00:00:00
Title: Υπόθεση C-502/11: Αίτηση για την έκδοση προδικαστικής αποφάσεως, την οποία υπέβαλε το Consiglio di Stato (Ιταλία) στις 30 Σεπτεμβρίου 2011 — Vivaio dei Molini Azienda Agricola Porro Savoldi ss κατά Autoritá per la Vigilanza sui Contratti Pubblici di lavori, servizi e forniture

26.11.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 347/20
            
         Αίτηση για την έκδοση προδικαστικής αποφάσεως, την οποία υπέβαλε το Consiglio di Stato (Ιταλία) στις 30 Σεπτεμβρίου 2011 — Vivaio dei Molini Azienda Agricola Porro Savoldi ss κατά Autoritá per la Vigilanza sui Contratti Pubblici di lavori, servizi e forniture
   (Υπόθεση C-502/11)
   2011/C 347/30
   Γλώσσα διαδικασίας: η ιταλική
   
      Αιτούν δικαστήριο
   
   Consiglio di Stato
   
      Διάδικοι στην υπόθεση της κύριας δίκης
   
   
      Αναιρεσείουσα: Vivaio dei Molini Azienda Agricola Porro Savoldi ss
   
      Αναιρεσίβλητη: Autoritá per la Vigilanza sui Contratti Pubblici di lavori, servizi e forniture
   
      Προδικαστικά ερωτήματα
   
   
               1)
            
            
               Προσκρούει κατ’ αρχήν στην κοινοτική νομοθεσία, και ιδίως στο άρθρο 6 της οδηγίας 93/37/ΕΟΚ (1) (άρθρο 4 της οδηγίας 2004/18/ΕΚ (2)), εθνική νομοθετική ρύθμιση (όπως το άρθρο 10, παράγραφος 1, στοιχείο a) του νόμου 109/1994 –άρθρο 34, παράγραφος 1, στοιχείο a) του νομοθετικού διατάγματος 163/2006), η οποία περιορίζει τη δυνατότητα συμμετοχής σε διαδικασίες συνάψεως δημοσίων συμβάσεων μόνο σε εταιρίες που ασκούν εμπορικές δραστηριότητες, αποκλείοντας κατ’ αυτόν τον τρόπο ορισμένες επιχειρήσεις (όπως οι αστικές εταιρίες) που δεν ασκούν συνήθως ή προεχόντως τέτοιο είδος δραστηριότητας, ή πρέπει να θεωρηθεί ότι η εν λόγω αντίθεση είναι εύλογη και δεν εισάγει δυσμενείς διακρίσεις (ακόμα και για την προστασία των εν δυνάμει αντισυμβαλλομένων), δεδομένου ότι δικαιολογείται λόγω της ιδιομορφίας και της διαφορετικής ρυθμίσεως των εν λόγω εταιριών;
            
         Αν στο πρώτο ερώτημα δοθεί αρνητική απάντηση, κρίνεται ότι πρέπει να υποβληθεί στο Δικαστήριο το ακόλουθο ερώτημα:
   
               2)
            
            
               Επιτρέπει η κοινοτική νομοθεσία, και ιδίως το άρθρο 6 της οδηγίας 93/37/ΕΟΚ (άρθρο 4 της οδηγίας 2004/18/ΕΚ) και η αρχή της ελεύθερης επιλογής της νομικής μορφής από τους συμμετέχοντες σε διαγωνισμό, στον εθνικό νομοθέτη να περιορίζει τη νομική ικανότητα επιχειρήσεως (ή οικονομικού φορέα, σύμφωνα με τον ορισμό της οδηγίας 2004/18/ΕΚ), λόγω των ιδιομορφιών που χαρακτηρίζουν την εθνική νομοθεσία που διέπει την εν λόγω επιχείρηση, απαγορεύοντάς της να συμμετέχει σε δημόσιους διαγωνισμούς, ή παραβιάζει ο περιορισμός αυτός τις αρχές του ευλόγου μέτρου και της απαγορεύσεως των δυσμενών διακρίσεων;
            
         
      (1)  EE L 199, σ. 54.
   
      (2)  EE L 134, σ. 114.